Hert eftirlit skilar árangri
Arnór Sighvatsson, aðstoðarseðlabankastjóri, segir að eftirlit hafi verið stóreflt hjá Seðlabankanum og það sé meðal skýringa á því að gjaldeyrishöftin haldi betur. Eins það að reglur voru hertar og frá þeim tíma hafi gengið styrkst án þess að Seðlabankinn hafi gripið inn á gjaldeyrismarkaði.
Telur að ríkið komist hjá greiðslufalli
Már Guðmundsson, seðlabankastjóri, segir að íslenska ríkið geti komist hjá greiðslufalli hvort heldur sem áætlanir um lán frá Alþjóðagjaldeyrissjóðnum og hinum norrænu ríkjunum, verða að raunveruleika eða að semja þarf nýja efnahagsáætlun. Hann segir að það verði mjög erfitt en mögulegt.
Íslenska ríkið þarf að greiða um 1,5 milljarð evra, rúmlega 159 milljarða króna, af lánum á næsta ári, að sögn seðlabankastjóra.
Miðað við hver gjaldeyrisforði Seðlabankans er og að bankinn telji það ákaflega líklegt að hann geti selt af gjaldeyriseignum sínum áður en greiða þarf af þessum lánum 2011, þá getur bankinn greitt af þessum lánum og forðað íslenska ríkinu frá greiðslufalli.
Már nefndi þar til sögunnar þær kröfur sem Seðlabankinn yfirtók vegna falls íslensku bankanna árið 2008, meðal annars lán sem Seðlabankinn veitti Kaupþingi upp á 500 milljónir evra í byrjun október 2008.
Hann segir að þetta þýði hins vegar að gjaldeyrisforðinn verður hættulega lítill  og lítið megi út af bera til þess að Ísland lendi í vandræðum.
Seðlabankastjóri segir að  í öryggisskyni, ef þessar aðstæður koma upp, þá myndi Seðlabankinn kaupa  gjaldeyri og bætti við að vonandi verði hægt að forðast það að þessar aðstæður komi ekki upp og að afskaplega auðvelt sé að komast hjá því að lenda í þessum aðstæðum.
Aðspurður um áhrif af synjun forseta Íslands, Ólafs Ragnars Grímssonar, á undirritun laga um Icesave, þá skuldatryggingaálagið hækkað  mikið í kjölfar af synjun forsetans en það lækkaði eftir að fréttir bárust af viðræðum um Icesave. Svo virðist sem markaðir leggi mest upp úr því að málist leysist, ekki endilega um hvað er samið, að sögn Más og segir að það sé hins vegar mjög slæmt ef ríki getur ekki endurfjármagnað sig.
Aðstoðarseðlabankastjóri segir að eftirlit hafi verið stóreflt hjá Seðlabankanum.
Það sé meðal skýringa á því að gjaldeyrishöftin haldi betur.
Seðlabankastjóri segir að íslenska ríkið geti komist hjá greiðslufalli hvort heldur sem áætlanir um lán frá Alþjóðagjaldeyrissjóðnum og hinum norrænu ríkjunum, verða að raunveruleika eða að semja þarf nýja efnahagsáætlun.
Íslenska ríkið þarf að greiða um 1,5 milljarð evra af lánum á næsta ári.
Miðað við hver gjaldeyrisforði Seðlabankans er og að bankinn telji það ákaflega líklegt að hann geti selt af gjaldeyriseignum sínum þá getur bankinn greitt af þessum lánum og forðað íslenska ríkinu frá greiðslufalli.
Hann segir að þetta þýði hins vegar að gjaldeyrisforðinn verður hættulega lítill  og lítið megi út af bera til þess að Ísland lendi í vandræðum.